Egļukalns

Egļukalns (arī Egļu kalns) ir paugurs Augšdaugavas novada Sventes pagastā Sventes dabas parka teritorijā, Augšzemes augstienes augstākais punkts. Izvietojies pagasta dienviddaļā 1,5 km no Sventes ezera krasta. Egļukalns ir ledāja starpmēļu stūra masīva daļa, ko veido galvenokārt glaciotektoniski deformēti fluvioglaciālie un glacigēnie nogulumi. Kalna relatīvais augstums ap 45 m. Kalns apaudzis ar egļu mežu. Virsotnē bija skatu tornis, no kura varēja saskatīt ap 12 km tālo Daugavpili, šobrīd tornis ir nojaukts. Kalnā ierīkota slēpošanas trase.

Atsauces 

Latvijas pauguri
Sventes pagasts
Augšzemes augstiene